ລາຄາຮຸ້ນ ໃນຕະຫຼາດຢູໂຣບ ສູງຂຶ້ນໃນວັນພະຫັດມື້ນີ້ (ເບິ່ງວີດີໂອ)
​ຮຸ້ນ​ໃນ​ຕະຫຼາດ​ທີ່​ລອນ​ດອນ ປາຣີ ແລະ​ແຟຣງເຟີຕ ສູງ​ຂຶ້ນ ແຕ່ຕົກລາຄາ ໃນຕະຫລາດທີ່ເອເຊຍ.
ພວກຕະຫຼາດຮຸ້ນໃນຢູໂຣບໄຂການຊື້ຂາຍຮຸ້ນກັນໃນທາງບວກໃນວັນພະຫັດມື້ນີ້ ເຖິງແມ່ນ ວ່າຂ່າວບໍ່ດີທີ່ມີມາຕື່ມອີກກ່ຽວກັບການເສດຖະກິດໂລກ ໄດ້ສົ່ງຜົນໃຫ້ລາຄາຮຸ້ນຂຶ້ນໆລົງໆ ຢູ່ໃນເອເຊຍນັ້ນ ດັດຊະນີຮຸ້ນ Nikkei ໃນຍີ່ປຸ່ນໄຂຂຶ້ນ ເກືອບ 2 ເປີເຊັນຕໍ່າກວ່າລາຄາໃນຕອນຕະຫຼາດ ອັດລົງໃນວັນພຸດວານນີ້ ແຕ່ຟື້ນໂຕຄືນໃນເວລາອັດຕະຫລາດໃນວັນພະຫັດມື້ນີ້ ໂດຍ ເສຍໄປປະມານເຄິ່ງເປີເຊັນ ດັດຊະນີຮຸ້ນ Hang Seng ທີ່ຮອງກົງ ລົດລົງພຽງ 1 ເປີເຊັນເວລາຕະຫຼາດອັດ ໃນຂະນະທີ່ດັດຊະນີຮຸ້ນໃນເກົາຫລີໃຕ້ ນະຄອນຊຽງໄຮ້ ແລະ ຊິດນີ ຟື້ນໂຕ ຄືນຫລັງຈາກລາຄາຮຸ້ນລົດລົງເວລາໄຂຕະຫຼາດນັ້ນ ໃນຢູໂຣບ ລາຄາຮຸ້ນໃນຕະຫຼາດທີ່ກຸງລອນດອນ ກຸງປາຣີ ແລະນະຄອນ Frankfurt ສູງ ຂຶ້ນ 2 ເປີເຊັນຫລືຫລາຍກວ່າໃນການຊື້ຂາຍໃນເວລາທ່ຽງວັນມື້ນີ້ ລາຄາຮຸ້ນໃນຕະຫຼາດໂລກສູງຂຶ້ນຢ່າງຫລວງຫລາຍໃນຕົ້ນສັບປະດານີ້ ຫລັງຈາກທີ່ Fede ral Reserve ກໍຄືທະນາຄານແຫ່ງຊາດສະຫະລັດປະກາດວ່າ ຕົນຈະຮັກສາອັດຕາດອກ ເບ້ຍເງິນກູ້ໃຫ້ຢູ່ໃນລະຫວ່າງ 0% ຫາ 25 ເປີເຊັນ ໄປຈົນຮອດຢ່າງນ້ອຍປີ 2013 ນັ້ນ ແຕ່ຄວາມເປັນຫ່ວງກັງວົນທີ່ມີຂຶ້ນມາໃໝ່ກ່ຽວກັບການເຕີບໂຕທີ່ອ່ອນແອຂອງເສດຖະກິດ ໃນສະຫະລັດ ແລະລາຍງານທີ່ວ່າ ຝຣັ່ງອາດຈະເສຍຄະແນນຄວາມໜ້າເຊື່ອຖືດ້ານສິນເຊື່ອ ຂອງຕົນທີ່ຢູ່ໃນລະດັບ 3A ນັ້ນ ໄດ້ເຮັດໃຫ້ລາຄາຮຸ້ນຕົກລົງອີກ ທີ່ນະຄອນນີວຢອກໃນວັນພຸດວານນີ້ ລາຄາຮຸ້ນ Dow Jones ຕົກລົງເກືອບ 5 ເປີ ເຊັນ ໃນຂະນະທີ່ລາຄາຮຸ້ນ S&P ກັບ NASDAQ ກໍ ຕົກລົງຢ່າງຫລວງຫລາຍເຊ່ນ ກັນ ພວກດັດຊະນີຮຸ້ນຢູໂຣບໃຫຍ່ໆ  ທີ່ກຸງລອນດອນ ປາຣິແລະ Frankfurt ກໍລົດ ລົງເຊ່ນກັນ ຫລາຍເຖິງ 5 ເປີເຊັນ